સોનમ કપૂરે બોલિવૂડમાં ‘રાંઝણા’, ‘ભાગ મિલ્ખા ભાગ’ અને ‘નીરજા’ જેવી ફિલ્મો આપી તેનાથી તેની કરિયરનો ગ્રાફ સુધર્યો છે. તે કહે છે કે હવે હું માનવા લાગી છું કે આ ઇન્ડસ્ટ્રીમાં સફળતા જ સર્વસ્વ છે, જ્યારે તમારી કિસ્મતમાં સફળતા આવવા લાગે છે ત્યારે તમારી આસપાસનું બધું બદલાવા લાગે છે. કદાચ દુનિયા આ જ રીતે ચાલે છે. ‘નીરજા’ ફિલ્મમાં સોનમની ભૂમિકાને ખૂબ જ પ્રશંસા મળી હતી, પરંતુ સોનમ આ ફિલ્મને તેની લાઇફનો ટર્નિંગ પોઇન્ટ માનતી નથી. તે કહે છે કે ‘નીરજા’માં લીડ ભૂમિકા માટે મારા અભિનયનાં લોકોએ ખૂબ જ વખાણ કર્યાં. ફિલ્મ ‘રાંઝણા’ દરમિયાન મને આવી જ પ્રતિક્રિયાઓ મળી હતી, તેમ છતાં પણ મારી બેસ્ટ ફિલ્મ હજુ આવવાની બાકી છે. મારે હજુ ઘણું બધું શીખવાનું છે.